Eurovision Song Contest 2001

46. Eurovision Song ContestDatum 12. Mee 2001Stad Kopenhagen (Dänemark)Gebai Parken StadionGewënner Tanel Padar, Dave Benton an 2XL (Estland)Zuel vu Länner 23Nei Participatiounen KengModeratioun Natasja Crone a Søren PilmarkInterval Act Aqua Ofstëmmungsreegel All Land huet 12, 10, 8, 7, 6, 5, 4, 3, 2 an 1 Punkt un déi zéng bescht Lidder verginn.
De 46. Eurovision Song Contest war den 12. Mee 2001 an Dänemark. Dat Joert gouf d'Eurovisioun am Parken-Stadion zu Kopenhagen organiséiert. Presentateure waren d'Natasja Crone an de Søren Pilmark.

Fir d'Zuel vun de Länner ze reduzéiere sinn d'Plaze vun de leschte 5 Joer gekuckt ginn an déi mat de mannste Punkte hu missen e Joer Paus maachen. Betraff vun där Reegel waren d'Republik Mazedonien, Zypern, d'Schwäiz, Éisträich, Rumänien, d'Belsch a Finnland. Lëtzebuerg huet scho wéi déi 7 Joer virdru fräiwëlleg drop verzicht fir matzemaachen. Och Italien, Ungarn an d'Slowakei hu fräiwëlleg net matgemaach. Am Ganze waren 23 Länner dobäi.

D'Reegel fir d'Ofstëmmung ass d'selwecht bliwwe wéi déi Jore virdrun, allerdéngs ass an de meeschte Länner den Televoting duerch d'Spectateure benotzt gi fir ofzestëmmen, mat Ausnam vu Bosnien an Herzegowina, Tierkei a Russland, wou nach eng Jury d'Ofstëmmung gemaach huet. Et ass nach eng fakultativ nei Méiglechkeet agefouert ginn fir ofzestëmmen, nämlech 50 % duerch Televoting a 50 % duerch eng Jury. Allerdéngs hunn nëmme Kroatien, Griicheland a Malta déi nei Méiglechkeet benotzt. All Land huet duerch d'Ofstëmmung 12, 10, 8, 7, 6, 5, 4, 3, 2 an 1 Punkt un déi zéng bescht Lidder verginn. D'Resultater si per Telefon op Kopenhagen matgedeelt ginn.

Déi éischt Plaz kruten d'Vertrieder vun Estland, den Tanel Padar, Dave Benton an 2XL mat 21 Punkte Virsprong virum Grupp Rollo & King (Dänemark). Déi drëtt Plaz krut d'Grupp Antique, déi fir Griicheland ugetruede war.

Fir Estland war et déi éischt Kéier datt et de Grand Prix gewonnen hat.

 Klassement 
 Plaz  Startnr.  Land  Interpret  Titel  Punkten 1.  20  Estland  Tanel Padar, Dave Benton an 2XL  Everybody  198 2.  23  Dänemark  Rollo & King  Never Ever Let You Go  177 3.  22  Griicheland  Antique  I Would Die for You  147 4.  14  Frankräich  Natasha Saint-Pier  Je n'ai que mon âme  142 5.  7  Schweden  Friends  Listen to Your Heartbeat  100 6.  13  Spuenien David Civera  Dile que la quiero  76 7.  17  Slowenien  Nuša Derenda  Energy  70 8.  19  Däitschland  Michelle  Wer Liebe lebt  66 9.  21  Malta  Fabrizio Faniello  Another Summer Night  48 10.  10  Kroatien  Vanna  Strings of My Heart  42 11.  15  Tierkei  Sedat Yüce  Sevgiliye son  41 12.  6  Russland  Mumiy Troll  Lady Alpine Blue  37 13.  8  Litauen  Skamp  You Got Style  35 14.  3  Bosnien an Herzegowina  Nino  Hano  29 15.  16  Groussbritannien  Lindsay D.  No Dream Impossible  28 16.  5  Israel  Tal Sondak  Ein davar  25 17.  11  Portugal  MTM  Eu só sei ser feliz assim  18 18.  9  Lettland  Arnis Mednis  Too Much  16 18.  1  Holland  Michelle  Out on My Own  16 20.  18  Polen  Piasek  2 Long  11 21.  12  Irland  Gary O’Shaughnessy  Without Your Love  6 22.  2  Island  Two Tricky Angel  3 22.  4  Norwegen  Haldor Lægreid  On My Own  3

Déi rout markéiert Länner hunn am Joer drop (2002) wéinst hirem schlechte 5-Jores-Duerchschnëtt missen aussetzen. Lettland huet 2002 nëmmen däerfe matmaachen, well Portugal net matgemaach huet.

 Um Spaweck 

 Eurovision.tv
 Eurovision.de
 diggiloo.net

 Stockholm (Schweden) 100px Tallinn (Estland) ESC 2000 Eurovision Song Contest ESC 2002

2001
Kategorie:Musek 2001